Ռ. Ֆոսթեր Ուինանս

**Ռոբերտ  Ֆոսթեր Ուինանս** (անգլերեն՝ **Robert Foster Winans․** ծնված օգոստոսի 5, 1948 թ.), *The Wall Street Journal-* ի նախկին սյունակագիր, ով  1982-1984 թվականներին հոդվածներ է գրել Heard on the Street /  «Լսվել է փողոցում» խորագիրը կրող սյունակում, 1985 թվականին դատապարտվել է ինսայդերական առևտրի և փոստային խարդախության համար։ Նրան մեղադրանք է առաջադրել ԱՄՆ-ի այն ժամանակվա դատախազ Ռուդոլֆ Ջուլիանին։ Ուինանսը մասնավորապես մեղադրվել է  Kidder, Peabody &amp;amp; Co. բրոքերային հին ընկերության ֆոնդային բրոքեր Փիթեր Ն. Բրանթին իր հոդվածների բովանդակության մասին նախօրոք տեղեկություն հաղորդելու համար : Տասնամյակներ անց Բրանթը ԱՄՆ արժեթղթերի և բորսաների հանձնաժողովի կողմից ճանաչվել է ռեցիդիվիստ-կրկնահանցագործ : Արժեթղթերի մասին օրենքը խախտելու համար մեղադրվող Ուինանսի դատավճիռը ԱՄՆ Գերագույն դատարանի կողմից հաստատվել է 1987թվականին փակ քվեարկության հազվադեպ՝ 4–4 արդյունքով։ Այդուհանդերձ՝ Գերագույն դատարանը միաձայն հաստատել է նրա դատապարտումը դաշնային փոստով և էլեկտրոնային փոստով խարդախություն կատարելու համար։ Նա ինը ամիս անց է կացրել դաշնային բանտում։

## Դատապարտումը
Ուինանսը խոստովանել է իր մասնակցությունը հանցավոր սխեմային և դրա արդյունքում 31000 դոլար վաստակելը, սակայն իրեն մեղավոր չի ճանաչել՝ պնդելով, որ իր վարքագիծը հակաբարոյական է, բայց ոչ հանցավոր։ Ուինանսը մեղավոր է ճանաչվել և դատապարտվել 18 ամսվա ազատազրկման, որը հետագայում կրճատվել է մինչև մեկ տարի և մեկ օր։ 2006-ին էթիկական լրագրության կարևորության մասին իր ելույթում SEC-ի նախագահ Քրիստոֆեր Քոքսը հայտարարեց, որ «Ուինանսը, ով մեղավոր է ճանաչվել արժեթղթերի 59 առանձին կետերով խարդախության մեջ, միակ լրագրողն է, ով մեղադրվել է օրենքի խախտման մեջ և խայտառակություն է բերել (լրագրությանը)։

Ե՛վ արժեթղթերի ոլորտը, և՛ Առաջին փոփոխության լոբբին քննադատության ենթարկեցին մեղադրող կողմին՝ պնդելով, որ վերջինս վերազանցել է արժեթղթերի մասին օրենքների սահմանները, և բողոքարկման ընթացքում ներկայացրեցին համապատասխան տեղեկանքներ։ &#x5B; ** &#x5D; Ուինանսի գործը ներառում էր երկու համաամբաստանյալների և 1987 թվականին *Քարփենթերն ընդդեմ Միացյալ Նահանգների գործի շրջանակում* հասավ ԱՄՆ Գերագույն դատարան,   որտեղ դատավճիռը հաստատվեց քվեարկության հազվադեպ՝ 4–4 փակուղային արդյունքով։ Անդամներից մեկի պակասը պայմանավորված էր դատավոր Լյուիս Ֆ. Փաուել կրտսերի պաշտոնաթողությամբ։ Այդուհանդերձ՝ Գերագույն դատարանը միաձայն հաստատեց Ուինանսի դատապարտումը դաշնային փոստով և էլեկտրոնային փոստով խարդախություն կատարելու համար։ Դատական այդ գործը ներկայումս էլ դասավանդվում է իրավաբանական և լրագրողական դպրոցներում։ Գործի մասին Ուինանսի « *Առևտրային գաղտնիքները* » գիրքը հրատարակվել է 1986 թվականին ԱՄՆ-ի St. Martin's Press-ի կողմից։ Այն լույս է ընծայվել նաև և Ֆրանսիայում *Ուոլ Սթրիթ* վերնագրով։ Բացի այդ,  քաղվածաբար տպագրվել էէ *[[Esquire]]* ամսագրում և ճանաչվել է ամսվա լավագույն գիրք։

## Հետագա կյանք
Ուինանսը դաշնային բանտում ինը ամիսանցկացնելուց հետո երկու տասնամյակի ընթացքում գործելով իբրև ուրվական-հեղինակ, ստեղծել, համահեղինակել և/կամ ինքնուրույն պատրաստել է ավելի քան 30 գիրք։ 1999 թվականին նա Փենսիլվանիայի Բաքս կոմսությունում հիմնել է գրողների ոչ առևտրային ռեսուրս կենտրոն  և վեց տարի ղեկավարել այն, որից հետո վերադարձել է գրքեր գրելուն և թողարկելուն։

2003-ից 2005 թվականներին Մարթա Ստյուարտին մեղադրելով և դատապարտելով Imclone բաժնետոմսերի կասկածելի առևտրի առնչությամբ, Ուինանսը հաճախ էր հայտնվում հեռուստատեսային և ռադիոհաղորդումներում՝ քննարկելով ինսայդերային առևտրի հարցը, Ստյուարտի հավանական ճակատագիրը և բիզնես էթիկան։ Նա հայտնվում էր իրավապահ մարմինների և ակադեմիական լսարանի առջև՝ խոսելով իր փորձառությունների և սպիտակ օձիքային հանցագործության հիմքում ընկած հոգեբանության մասին։

Ուշագրավ է հատկապես Ուինանսի պնդումներից հետևյալը. «Շուկայում ներդրումներ անելու միակ պատճառն այն է, որ կարծում ես, որ գիտես մի բան, որ ուրիշները չգիտեն»։  Ներկայումս նա Winans Kuenstler Publishing-ի նախագահն է և գլխավոր ստեղծագործական տնօրենը։ Պնդում է, որ ներգրավված է «Գրքերի ուրվականային գրման, թողարկման, տարածման և շուկայավարման գործում, որոնք գրքեր, որոնք առանձնանում են հեղինակային թարմ գաղափարներով»։

## Ծանոթագրություններ

## Արտաքին հղումներ
* 
* 
* ''Carpenter v. United States'', Supreme Court decision.
* Insider Trading a Sin, But When Is It a Crime?, an opinion by Winans, *The New York Times*, March 13, 2007.
* 

Կատեգորիա:1948 ծնունդներ
Կատեգորիա:Ամերիկացի սյունակագիրներ
Կատեգորիա:Ապրող անձինք
Կատեգորիա:Ֆինանսական խարդախություն